**Լա Ռամբլա** (կատ.՝ La Rambla, իսպ.՝ La Rambla), եռաթև հետիոտնային փողոց Բարսելոնայի կենտրոնում, Իսպանիայում։ Երկարությունը կազմում է 1,2 կիլոմետր։ Հանդիսանում է Գոթական (արևելյան կողմում) և Ռավալ (արևմտյան կողմում) թաղամասերի սահմանը։ Միացնում է Պլասա դե Կատալունիան Պորտալ դե լա Պաու հրապարակին։ Մեծ մասսայականություն է վայելում զբոսաշրջիկների և տեղացիների շրջանում։

Իսպանացի բանաստեղծ Ֆեդերիկո Գարսիա Լորկան Լա Ռամբլայի վերաբերյալ մի առիթով ասել է. «աշխարհում միակ փողոցը, որ կուզենայի երբեք չվերջանար»։

Կառուցվածք
----------

Լա Ռամբլայի քարտեզ
Պոլիոռամա թատրոն
Լիսեո օպերային թատրոն
Կատալենես աղբյուր
Լա Ռամբլայի հյուսիսային ծայրին տեղակայված է Պլասա դե Կատալունիան՝ մի ընդարձակ հրապարակ Բարսելոնայում, որն ընդհանուր առմամբ համարվում է քաղաքի կենտրոնն ու այն վայրը, որտեղ միանում են հին քաղաքն ու 19-րդ դարում կառուցված Էշամպլեն։

Լա Ռամբլայի արևելյան կողմում ընկած է Գոթական թաղամասը՝ *Barri Gòtic*, որը Բարսելոնայի հին քաղաքի կենտրոնն է։ Այն ունի լաբիրինթոսանման փողոցներ, փոքրիկ հրապարակներ, որոնցից շատերը միանում են Ռամբլային։ Այդ հրապարակներից մեկը Բարսելոնայի թագավորական հրապարակն է, 19-րդ դարի հրապարակ՝ բարձր արմավենիներով և փողոցային լապտերներով, որոնք ձևավորել է հանրահայտ ճարտարապետ Անտոնիո Գաուդին։ Հրապարակից ոչ հեռու կարելի է տեսնել Սուրբ Էուլալիայի տաճարը և Սանտ Ժաոմ հրապարակը, որտեղ տեղակայված են Կատալունյայի կառավարական շենքերն ու Բարսելոնայի քաղաքային խորհուրդը։ Ռամբլայից արևմուտք տարածվում է Ռավալ թաղամասը։ Սկզբում այստեղ եղել են տարբեր կրոնական և բժշկական հաստատություններ, ավելի ուշ դարձել է արդյունաբերական թաղամաս՝ գործարաններով և բանավաններով, իսկ դեպի նավահանգստի կողմը ձգվող տարածքում շատ են եղել գիշերային ժամանցի վայրերն ու կաբարեները։ Ռավալում են գտնվում նաև մի շարք կարևոր շինություններ, ինչպիսին է Գուելի պալատը։

Ռամբլայի հարավային ծայրին Պորտ Վելլ նավահանգիստն է, իսկ հյուսիսային կողմում տարածվում է Էշամպլե շրջանը։

Լա Ռամբլան կազմված է մի քանի կարճ հատվածներից։ Նրանցից յուրաքանչյուրն ունի անվանում, ահա թե ինչու է փողոցը կրում նաև Լես Ռամբլաս տարբերակը։ Հատվածներն են Ռամբլա դե Կանալետես, Ռամբլա դելս Էստուդիս, Ռամբլա դե Սանտ Ժուսեպ կամ Ռամբլա դե լես Ֆլորս, Ռամբլա դելս Կապուչինս և Ռամբլա դե Սանտա Մոնիկա։

### Ռամբլա դե Կանալետես

Կատալենես (կատ.՝ Canaletes) պուրակը գտնվում է Կատալոնիայի հրապարակի մոտ։ Իր անվանումը ստացել է 19-րդ դարի աղբյուր-շատրվանից։ Այն մեծ մասսայականություն է վայելում զբոսաշրջիկների շրջանում, քանի որ նրա վրա փոքրիկ վահանակի վրա գրված է. «նա, որ կխմի այս աղբյուրից, կսիրահարվի Բարսելոնային և նորից կվերադառնա այստեղ»։ Բացի դրանից շատրվանը նաև Բարսելոնա ֆուտբոլային ակումբի երկրպագուների հավաքատեղին է։

### Ռամբլա դելս Էստուդիս

Էստուդիս (կատ.՝ Rambla dels Estudis) պուրակն այսպես է կոչվել, քանի որ նախկինում այստեղ տեղակայված է եղել համալսարան, որը Ֆիլիպ V թագավորի կողմից փակվել և տեղափոխվել է Սերվերա քաղաք։ Այսօր պուրակում թռչունների շուկան է։ Ճարտարապետ Ժուզեպա Ժուլիի նախագծով 1680 թվականին այստեղ կառուցվել է Վիֆլեմյան Աստվածամոր եկեղեցին։ Պոլիոռամա թատրոնը ևս գտնվում է Ռամբլայի այս հատվածում։

### Ռամբլա դե Սանտ Ժուսեպ կամ Ռամբլա դե լես Ֆլորս

Ծաղիկների պուրակը (կատ.՝ Rambla de les Flors) կամ Ռամբլա դե Սանտ Ժուսեպը (կատ.՝ Rambla de Sant Josep) սկսվում է Պորտաֆեռիսա (կատ.՝ Portaferrissa) փողոցի անկյունից։ 1775 թվականին Մանուել դ'Ամատի (Պերուի փոխարքա) պատվերով այստեղ կառուցվել է պալատ՝ *Palau de la Virreina*, որտեղ հետագայում ապրել է նրա այրին։ Հանրահայտ Բոքուերիա շուկան (կատ.՝ Mercat de la Boqueria, հայտնի է նաև որպես ) ևս գտնվում է Ռամբլայի այս հատվածում։ Տեղի Պլա դե լ'Օս հրապարակում է գտնվում Ժոան Միրոյի խճանկարը՝ մայթի վրա։

### Ռամբլա դելս Կապուչինս

Կապուչինների Ռամբլան (կատ.՝ Rambla dels Caputxins) սկսվում է Բրունո Կվադրասի տնից (կատ.՝ Casa Bruno Quadras)։ Այստեղ տեղակայված են Լիսեո օպերային թատրոնը (կատ.՝ Gran Teatre del Liceu, բացվել է 1847 թվականին) և Բարսելոնայի առաջին՝ Պրիսիպալ թատրոնը (հիմնադրվել է 1568 թվականին և հետագայում մի քանի անգամ վերակառուցվել է)։

### Ռամբլա դե Սանտա Մոնիկա

Ծովի հարակից պուրակը կոչվում է Ռամբլա դե Սանտա Մոնիկա (կատ.՝ Rambla de Santa Mònica)։ Այն ավարտվում է Պորտալ դե լա Պաու հրապարակի մոտ (կատ.՝ Portal de la Pau)։Կենտրոնում կանգնեցված է Քրիստափոր Կոլումբոսի հուշարձանը։ Կոթողի բարձրությունը 80 մետր է։ Համարվում է Բարսելոնայի խորհրդանիշներից մեկը։ Հեղինակը ճարտարապետ Գաետանա Բուիգաս ի Մոնրավան է։ Պորտալ դե լա Պաու зհրապարակում է գտնվում նաև նավաշինության շենքն ու մաքսատունը։

Երթևեկություն
-------------

Լա Ռամբլան նախատեսված է հետիոտն երթևեկության համար։ Փողոցն իրենից ներկայացնում է մեկ լայն և 2 հարակից նեղ փողոցներ։ Չնայած երկար լինելուն՝ տրանսպորտային որևէ միջոց չի թույլատրվում կիրառել կենտրոնական ճանապարհի վրա։ Լա Ռամբլայի երկարությամբ անցնում է Բարսելոնայի մետրոպոլիտենի L3 գիծը՝ հետևյալ կայարաններով՝

* Կատալունյա, որն անմիջապես Պլասա դե Կատալունյայի կողքին է,
* Լիսեո, որը տեղակայված է Լիսեո օպերային թատրոնի մոտ և սպսարկում է Լա Ռամբլայի կենտրոնական հատվածը,
* Դրասսանես, որը գտնվում է նավահանգստի մոտ։

Երեք ավտոբուսայի երթուղիներ են սպասարկում Լա Ռամբլային օրվա ընթացքում՝ (համար 14, 59 և 91)

Պատկերասրահ
-----------

* Ռամբլա դե լես ՖլորսՌամբլա դե լես Ֆլորս
* Բոկերիա շուկաԲոկերիա շուկա
* Ռամբլա դե Սանտա Մոնիկա, Պորտալ դե լա Պաու հրապարակ և Կոլումբոսի հուշարձան։Ռամբլա դե Սանտա Մոնիկա, Պորտալ դե լա Պաու հրապարակ և Կոլումբոսի հուշարձան։
* Վիֆլեմյան Աստվածամոր եկեղեցիՎիֆլեմյան Աստվածամոր եկեղեցի

Ժոան Միրոյի խճանկար

Ծանոթագրություններ
------------------

1. ↑  Барселона. // Энциклопедия туризма Кирилла и Мефодия. 2008.
2. 1 2 3 4 5 6 7  «La Rambla, Barcelona». *a view on cities*. van ermengem bvba. Արխիվացված է օրիգինալից 2019 թ․ մարտի 10-ին. Վերցված է 2013 թ․ դեկտեմբերի 1-ին.
3. 1 2  «Guide to Barcelona Las Ramblas». *www.barcelona-tourist-guide.com*. Վերցված է 2013 թ․ դեկտեմբերի 2-ին.
4. ↑  «Lorca i Catalunya». Teatre Nacional de Catalunya. Վերցված է 2013 թ․ դեկտեմբերի 3-ին.
5. 1 2  "La Rambla". Turisme de Barcelona. Retrieved 2013-12-03.
6. ↑  Bryant, Sue.Barcelona p.343(չաշխատող հղում)
. New Holland. Retrieved 22 November 2011.
7. ↑  "Història de la Rambla: Cronologia" (in Catalan). Amics de la Rambla. Retrieved 2013-04-28.
8. ↑  "Gran Teatre del Liceu". Turisme de Barcelona. Retrieved 2013-12-03.
9. ↑  "L3" (in Catalan). trenscat.com. Retrieved 2013-12-02.
10. ↑  «Línia 14 - Poblenou / Bonanova». Transports Metropolitans de Barcelona. Վերցված է 2013 թ․ մարտի 29-ին.
11. ↑  «Línia 59 - Pg. Marítim / R. M. Cristina». Transports Metropolitans de Barcelona. Վերցված է 2013 թ․ մարտի 29-ին.
12. ↑  «Línia 91 - Rambla / La Bordeta». Transports Metropolitans de Barcelona. Վերցված է 2013 թ․ մարտի 29-ին.
13. ↑  «Línia N12». Àrea Metropolitana de Barcelona. Արխիվացված է օրիգինալից 2013 թ․ հուլիսի 1-ին. Վերցված է 2013 թ․ մարտի 29-ին.
14. ↑  «Línia N15». Àrea Metropolitana de Barcelona. Արխիվացված է օրիգինալից 2013 թ․ հուլիսի 1-ին. Վերցված է 2013 թ․ մարտի 29-ին.
15. ↑  «Línia N9». Àrea Metropolitana de Barcelona. Արխիվացված է օրիգինալից 2012 թ․ օգոստոսի 25-ին. Վերցված է 2013 թ․ մարտի 29-ին.

Արտաքին հղումներ
----------------

* Amics de la Rambla - Association of La Rambla
* Las Ramblas in Barcelona. Essential Guide and Advice
* La Rambla

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  Բարսելոնայի տեսարժան վայրեր |
| --- |
|  |
| 

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | Герб БарселоныГерб Барселоны | 

| Կառույցներ և յուրահատուկ վայրեր |
| --- |
| Բարսելոնայի հաղթակամար ·
Կատալոնիայի գրադարան ·
Ամալյեի տուն ·
Բալիոյի տուն ·
Վիսենսի տուն ·
Լեո Մորերայի տուն ·
Կալվետի տուն ·
Միլայի տուն ·
Փշերով տուն ·
Դրասանաս ·
Երեք դրակոնների ամրոց ·
Բարսելոնայի Մայր տաճար ·
Կոլումբի հուշարձան ·
Կինն ու թռչունը ·
Ֆրանսիական կայարան ·
Ֆորումի շենք ·
Սան Պաու հիվանդանոց ·
Բոկերիա շուկա ·
Մոնժուիկի մոգական շատրվան ·
Մոնժուիկի ամրոց ·
Մոնժուիկ հեռուստաաշտարակ ·
Օլիմպիական նավահանգիստ ·
Գուելի պալատ ·
Կատալոնիայի իշխանական պալատ ·
Սագրադա Ֆամիլիա ·
Սանտա Մարիա դել Մար ·
Ագբար ·
Կամպ Նոու ·
Լա Մերսե եկեղեցի ·
Կատալոնյան երաժշտության պալատ ·
Օպերային թատրոն «Լիսեո» |

| Փողոցներ, հրապարակներ և թաղամասեր |
| --- |
| Դիագոնալ պողոտա ·
Գրան Վիա ·
Լա Ռամբլա ·
Գրասիա ծառուղի ·
Պլասա դե Կատալունյա ·
Իսպանիայի հրապարակ ·
Բարսելոնայի թագավորական հրապարակ ·
Սան Ֆիլիպ Ների հրապարակ ·
Ռամբլա դե Կատալոնիա ·
Բարսելոնայի գոթական թաղամաս ·
Էշամպլե ·
Բարսելոնետա ·
Օլիմպիական գյուղ |

| Թանգարաններ |
| --- |
| Կախաֆորում ·
Բարսելոնայի ակվարիում ·
Բարսելոնայի ժամանակակից արվեստի կենտրոն ·
Ժամանակակից արվեստի թանգարան ·
Ռազմական թանգարան ·
Ծովային թանգարան ·
Եգիպտական թանգարան ·
Կատալոնիայի պատմության թանգարան ·
Բարսելոնայի պատմության թանգարան ·
Կատալոնական արվեստի ազգային թանգարան ·
Պիկասոյի թանգարան ·
Գաուդիի տուն-թանգարան ·
Միրոյի թանգարան ·
Շոկոլադի թանգարան ·
Գերմանիայի տաղավար |

| Զբոսայգիներ |
| --- |
| Լաբիրինթոս Օրտա (զբոսայգի) ·
Սյուտադելի զբոսայգի ·
Զբոսայգի դե լա Դիագոնալ Մար ·
Ինդուստրիալ արվեստի զբոսայգի ·
Գուելի զբոսայգի |

 | Sagrada FamiliaSagrada Familia |

 |

 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Մեծ կատալոնական · Մեծ կատալոնական |
|  |
| Չափորոշչային վերահսկողություն | LCCN: sh2004010609 · VIAF: 315161549 · WorldCat VIAF: 315161549 |

 |